
ŠAKIŲ RAJONO SAVIVALDYBĖS TARYBA

SPRENDIMAS

DĖL PRIORITETINIŲ RAJONO SAVIVALDYBĖS 2013 METŲ VEIKLŲ NUSTATYMO 
2013 m. gegužės 30 d. Nr. T-202
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049, 2008, Nr. 113-4290) 16 straipsnio 2 dalies 40 punktu ir atsižvelgdama į rajono savivaldybės tarybos narių 2013 m. gegužės 8 d. vykusio seminaro „Savivaldybės veiklos prioritetų valdymas, jų įgyvendinimo stebėsena ir vertinimas“ apibendrinimus, nusprendžia:

1. Nustatyti šias prioritetines rajono savivaldybės 2013 metų veiklas:

 1.1. parengti verslo skatinimo programą, užduotį pavedant Šakių verslo informacijos centro direktorei Daivai Palukaitienei; 
1.2. parengti turizmo skatinimo programą, užduotį pavedant Šešupės euroregiono turizmo informacijos centro direktorei Eglei Plančiūnienei;
1.3. sukurti nekilnojamojo turto valdymo strategiją, užduotį pavedant Biudžeto ir turto skyriaus vedėjai Egidijai Grigaitienei;
1.4. sukurti žemės ūkio strategiją, pasirengiant situacijos analizę ir numatant Vyriausybės prioritetais pagrįstą plėtros kryptį, užduotį pavedant rajono savivaldybės administracijos Žemės ūkio skyriaus vedėjui Alfridui Vigeliui.
2. Pavesti rajono savivaldybės administracijos direktoriui nustatyti pirmame punkte numatytų veiklų įgyvendinimo planą ir įpareigoti jį programas ir strategijas teikti tvirtinti rajono savivaldybės tarybos 2013 m. lapkričio mėnesio posėdžiui.

3. Pavesti sprendimo vykdymo kontrolę mero pavaduotojai Rimai Rauktienei. 

4. Programas ir strategijas įgyvendinant 2014 metais.
Meras                                                                                                         
Juozas Bertašius

